กฎกระทรวงการโอนกรรมสิทธิ์ที่ราชพัสดุนอกราชอาณาจักรพ.ศ. ๒๕๖๓[๑] อาศัยอำนาจตามความในมาตรา๕ วรรคหนึ่ง และมาตรา ๔๑ แห่งพระราชบัญญัติที่ราชพัสดุ พ.ศ. ๒๕๖๒ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ ๑ ในกฎกระทรวงนี้ที่ราชพัสดุหมายความว่า ที่ราชพัสดุนอกราชอาณาจักรคณะกรรมการ หมายความว่า คณะกรรมการพิจารณาให้ความเห็นการโอนกรรมสิทธิ์ที่ราชพัสดุนอกราชอาณาจักรข้อ ๒ การโอนกรรมสิทธิ์ที่ราชพัสดุจะกระทำได้แต่โดยการขายแลกเปลี่ยน หรือให้ โดยให้ปลัดกระทรวงการคลังเสนอรัฐมนตรีพิจารณาให้ความเห็นชอบ ก่อนเสนอคณะรัฐมนตรีพิจารณาให้ความเห็นชอบต่อไปการโอนกรรมสิทธิ์ที่ราชพัสดุเพื่อใช้ในกิจการของพระมหากษัตริย์ให้ปลัดกระทรวงการคลังเสนอรัฐมนตรีพิจารณาให้ความเห็นชอบก่อนเสนอคณะรัฐมนตรีพิจารณาให้ความเห็นชอบต่อไป โดยได้รับยกเว้นไม่ต้องปฏิบัติตามหลักเกณฑ์ตามกฎกระทรวงนี้ข้อ ๓ ให้มีคณะกรรมการคณะหนึ่ง เรียกว่า คณะกรรมการพิจารณาให้ความเห็นการโอนกรรมสิทธิ์ที่ราชพัสดุนอกราชอาณาจักรมีหน้าที่พิจารณากลั่นกรองและเสนอความเห็นเกี่ยวกับการโอนกรรมสิทธิ์ที่ราชพัสดุ ประกอบด้วยปลัดกระทรวงการคลัง เป็นประธานกรรมการ ผู้แทนกระทรวงการต่างประเทศผู้แทนสำนักงบประมาณ ผู้แทนกรมบัญชีกลาง และผู้แทนส่วนราชการหรือหน่วยงานของรัฐซึ่งมีหน้าที่ใช้ปกครอง ดูแล และบำรุงรักษาที่ราชพัสดุที่จะโอนกรรมสิทธิ์นั้น เป็นกรรมการให้อธิบดีกรมธนารักษ์เป็นกรรมการและเลขานุการข้อ ๔ นอกจากหน้าที่ตามข้อ๓ ให้คณะกรรมการมีหน้าที่กำหนดมูลค่าของที่ราชพัสดุที่จะขายหรือแลกเลี่ยนและมูลค่าของที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุตามแต่กรณีโดยคำนึงถึงราคา สภาพ มูลค่าเพิ่ม และเหตุดังต่อไปนี้ประกอบกัน(๑) ราคาที่ซื้อขายกันตามปกติในท้องตลาดในปัจจุบัน(๒) สภาวการณ์ทางเศรษฐกิจ(๓) สภาพลักษณะ และที่ตั้งของที่ราชพัสดุหรือที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุ(๔) มูลค่าเพิ่มของที่ราชพัสดุหรือที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุที่อาจเกิดขึ้นจากการขายที่ราชพัสดุหรือการแลกเปลี่ยนที่ราชพัสดุนั้น(๕) ประโยชน์ที่ทางราชการจะได้รับในการกำหนดมูลค่าของที่ราชพัสดุที่จะขายหรือแลกเปลี่ยนหรือมูลค่าของที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุ ให้นำข้อมูลราคาประเมินซึ่งประเมินโดยสถาบันวิชาชีพหรือบริษัทที่ปรึกษาทางด้านการประเมินราคาอสังหาริมทรัพย์ที่ได้รับอนุญาตให้ประกอบกิจการในประเทศที่ที่ราชพัสดุหรือที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุตั้งอยู่อย่างน้อยสองรายมาประกอบการพิจารณาด้วย เว้นแต่ประเทศที่ที่ราชพัสดุหรือที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุตั้งอยู่มีการจัดทำราคาประเมินโดยหน่วยงานของรัฐที่มีหน้าที่เกี่ยวกับการประเมินราคาอสังหาริมทรัพย์โดยไม่คิดค่าใช้จ่ายให้นำข้อมูลราคาประเมินนั้นมาประกอบการพิจารณาทั้งนี้ การกำหนดมูลค่าดังกล่าวให้กำหนดเป็นสกุลเงินที่เป็นสากลที่ใช้ในประเทศที่ที่ราชพัสดุตั้งอยู่ข้อ ๕ ให้ส่วนราชการที่ประสงค์จะโอนกรรมสิทธิ์ที่ราชพัสดุมีหนังสือถึงกรมธนารักษ์เพื่อแสดงความประสงค์ขอโอนกรรมสิทธิ์ที่ราชพัสดุโดยแสดงเหตุผลความจำเป็นพร้อมด้วยเอกสารหรือหลักฐานที่เกี่ยวข้อง ดังต่อไปนี้(๑) ในกรณีการขายที่ราชพัสดุ(ก) หลักฐานเกี่ยวกับการได้มาซึ่งกรรมสิทธิ์ในที่ราชพัสดุ(ข) การขึ้นทะเบียนที่ราชพัสดุ(ค) ราคาที่ราชพัสดุในขณะที่ได้มาหรือราคาประเมินที่ราชพัสดุในปัจจุบัน โดยต้องเป็นสกุลเงินที่เป็นสากลที่ใช้ในประเทศที่ที่ราชพัสดุตั้งอยู่(ง) แผนที่ตั้งและพิกัดของที่ราชพัสดุ(จ) ภาพถ่ายอสังหาริมทรัพย์ของที่ราชพัสดุในมุมมองต่างๆ(ฉ) อัตราแลกเปลี่ยนเงินตราของสกุลเงินที่เป็นสากลที่ใช้ในประเทศที่ที่ราชพัสดุตั้งอยู่เทียบกับเงินบาทในวันที่ประเมินราคาเพื่อการโอนกรรมสิทธิ์ที่ราชพัสดุ(ช) วิธีการและประมาณการค่าใช้จ่ายในการโอนกรรมสิทธิ์ที่ราชพัสดุ(ซ) ข้อมูลอื่นที่คณะกรรมการเห็นว่าเป็นประโยชน์ต่อการโอนกรรมสิทธิ์ที่ราชพัสดุ(๒) ในกรณีการแลกเปลี่ยนที่ราชพัสดุ(ก) ข้อมูลของที่ราชพัสดุตาม(๑)(ข) ข้อมูลของที่ดินหรืออสังหาริมทรัพย์ที่จะนำมาแลกเปลี่ยนกับที่ราชพัสดุตาม (๑)(ค) เงื่อนไขประการอื่นในการแลกเปลี่ยนที่ราชพัสดุ(๓) ในกรณีการให้ที่ราชพัสดุ(ก) ข้อมูลของที่ราชพัสดุตาม(๑)(ข) ข้อมูลเกี่ยวกับบุคคลหรือองค์กรที่ขอรับการให้ที่ราชพัสดุและวัตถุประสงค์ของการให้ที่ราชพัสดุตามข้อ ๘ วรรคสองข้อ ๖ ในการขายที่ราชพัสดุ เมื่อกรมธนารักษ์ได้รับหนังสือแสดงความประสงค์ขอขายที่ราชพัสดุและเอกสารหรือหลักฐานที่เกี่ยวข้องกับการขายที่ราชพัสดุตามข้อ๕ (๑) แล้ว ให้กรมธนารักษ์ส่งข้อมูลดังกล่าวให้คณะกรรมการเพื่อพิจารณากลั่นกรองและเสนอความเห็นเกี่ยวกับการขายที่ราชพัสดุรวมทั้งกำหนดมูลค่าของที่ราชพัสดุ แล้วเสนอให้ปลัดกระทรวงการคลังดำเนินการเพื่อเสนอคณะรัฐมนตรีพิจารณาให้ความเห็นชอบในหลักการให้มีการขายที่ราชพัสดุนั้นเมื่อคณะรัฐมนตรีพิจารณาให้ความเห็นชอบในหลักการแล้วให้ส่วนราชการที่ประสงค์จะขายที่ราชพัสดุดำเนินการขายที่ราชพัสดุให้ได้ในราคาที่ไม่ต่ำกว่ามูลค่าของที่ราชพัสดุที่คณะกรรมการกำหนดโดยการขายให้ใช้วิธีประมูล เว้นแต่การขายที่ราชพัสดุนั้นไม่สามารถกระทำโดยวิธีประมูลได้ ทั้งนี้ วิธีประมูลให้ปฏิบัติตามกฎหมายของประเทศที่ที่ราชพัสดุนั้นตั้งอยู่หรือตามความตกลงที่รัฐบาลไทยทำไว้กับรัฐบาลต่างประเทศที่ที่ราชพัสดุนั้นตั้งอยู่เมื่อได้ผู้ซื้อแล้วให้ส่วนราชการรายงานการดำเนินการขายที่ราชพัสดุต่อกรมธนารักษ์เพื่อเสนอให้ปลัดกระทรวงการคลังดำเนินการต่อไปตามข้อ๒ วรรคหนึ่งในกรณีที่ส่วนราชการไม่สามารถหาผู้ซื้อที่ราชพัสดุในราคาที่ไม่ต่ำกว่ามูลค่าของที่ราชพัสดุที่คณะกรรมการกำหนดและเพื่อเป็นการรักษาประโยชน์ของรัฐหรือป้องกันความเสียหายอันอาจเกิดแก่ประโยชน์ของรัฐให้ส่วนราชการเสนอคณะกรรมการเพื่อพิจารณาขอขายในราคาที่ใกล้เคียงกับมูลค่าของที่ราชพัสดุที่คณะกรรมการกำหนดมากที่สุด และเมื่อได้ผู้ซื้อแล้วให้ส่วนราชการรายงานการดำเนินการขายที่ราชพัสดุต่อกรมธนารักษ์ เพื่อเสนอให้ปลัดกระทรวงการคลังดำเนินการต่อไปตามข้อ๒ วรรคหนึ่งข้อ ๗ ในการแลกเปลี่ยนที่ราชพัสดุเมื่อกรมธนารักษ์ได้รับหนังสือแสดงความประสงค์ขอแลกเปลี่ยนที่ราชพัสดุและเอกสารหรือหลักฐานที่เกี่ยวข้องกับการแลกเปลี่ยนที่ราชพัสดุตามข้อ ๕ (๒) แล้ว ให้กรมธนารักษ์ส่งข้อมูลดังกล่าวให้คณะกรรมการเพื่อพิจารณากลั่นกรองและเสนอความเห็นเกี่ยวกับการแลกเปลี่ยนที่ราชพัสดุเพื่อเสนอให้ปลัดกระทรวงการคลังดำเนินการต่อไปตามข้อ ๒ วรรคหนึ่งข้อ ๘ ในการให้ที่ราชพัสดุ เมื่อกรมธนารักษ์ได้รับหนังสือแสดงความประสงค์ขอให้ที่ราชพัสดุและเอกสารหรือหลักฐานที่เกี่ยวข้องกับการให้ที่ราชพัสดุตามข้อ๕ (๓) แล้ว ให้กรมธนารักษ์ส่งข้อมูลดังกล่าวให้คณะกรรมการเพื่อพิจารณากลั่นกรองและเสนอความเห็นเกี่ยวกับการให้ที่ราชพัสดุเพื่อเสนอให้ปลัดกระทรวงการคลังดำเนินการต่อไปตามข้อ ๒ วรรคหนึ่งการให้ที่ราชพัสดุตามวรรคหนึ่ง จะกระทำได้เฉพาะเพื่อสาธารณประโยชน์สาธารณกุศล ศาสนาหรือตามความตกลงที่รัฐบาลไทยทำไว้กับรัฐบาลต่างประเทศที่ที่ราชพัสดุนั้นตั้งอยู่ข้อ ๙ เมื่อคณะรัฐมนตรีให้ความเห็นชอบให้มีการโอนกรรมสิทธิ์ที่ราชพัสดุแล้วให้เอกอัครราชทูตกงสุลใหญ่ ผู้ดำรงตำแหน่งที่เรียกชื่ออย่างอื่นที่ได้รับแต่งตั้งให้มีหน้าที่เช่นเดียวกับเอกอัครราชทูตหรือกงสุลใหญ่หรือหัวหน้าหน่วยงานของส่วนราชการที่ตั้งอยู่นอกราชอาณาจักรและใช้ที่ราชพัสดุที่ประสงค์จะโอนกรรมสิทธิ์ที่ราชพัสดุนั้นแล้วแต่กรณี เป็นผู้มีอำนาจดำเนินการแทนกระทรวงการคลังข้อ ๑๐ รายได้จากการโอนกรรมสิทธิ์ที่ราชพัสดุตามกฎกระทรวงนี้ให้นำส่งคลังเป็นรายได้แผ่นดินในนามของกรมธนารักษ์ข้อ ๑๑ วิธีปฏิบัติในการโอนกรรมสิทธิ์ที่ราชพัสดุให้เป็นไปตามกฎหมายของประเทศที่ที่ราชพัสดุนั้นตั้งอยู่หรือตามความตกลงที่รัฐบาลไทยทำไว้กับรัฐบาลต่างประเทศที่ที่ราชพัสดุนั้นตั้งอยู่ข้อ ๑๒ ในกรณีที่มีปัญหาเกี่ยวกับการปฏิบัติตามกฎกระทรวงนี้หรือในกรณีที่มีปัญหาไม่อาจตกลงกันได้เกี่ยวกับการโอนกรรมสิทธิ์ที่ราชพัสดุให้กรมธนารักษ์เสนอให้คณะกรรมการที่ราชพัสดุพิจารณาข้อ ๑๓ การโอนกรรมสิทธิ์ที่ราชพัสดุบรรดาที่อยู่ระหว่างการพิจารณาหรือดำเนินการของกรมธนารักษ์ในวันก่อนวันที่กฎกระทรวงนี้ใช้บังคับ ให้ดำเนินการต่อไปตามมติคณะรัฐมนตรีเมื่อวันที่ ๑๗มีนาคม ๒๕๓๐ เรื่อง การพิจารณาวางระเบียบ หลักเกณฑ์ และวิธีการปฏิบัติเกี่ยวกับอสังหาริมทรัพย์ของรัฐบาลไทยที่ตั้งอยู่ในต่างประเทศจนกว่าจะแล้วเสร็จให้ไว้ณ วันที่ ๓๐ กันยายน พ.ศ. ๒๕๖๓สันติพร้อมพัฒน์รัฐมนตรีช่วยว่าการกระทรวงการคลังรักษาราชการแทนรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา๔๑ แห่งพระราชบัญญัติที่ราชพัสดุ พ.ศ. ๒๕๖๒ บัญญัติให้การโอนกรรมสิทธิ์ที่ราชพัสดุนอกราชอาณาจักรต้องได้รับความเห็นชอบจากคณะรัฐมนตรีทั้งนี้ ตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ชญานิศ/จัดทำ๒๑ ตุลาคม ๒๕๖๓สุภาทิพย์/ตรวจ๒๒ ตุลาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๘๔ ก/หน้า ๑/๑๒ ตุลาคม ๒๕๖๓